Drangsholt hadde sans for kreative, utradisjonelle PR-framstøt: Da han skulle presentere den nye modellen Draco 1700 for forhandlernettet i Danmark, leide han inn helikopter fra Island og fikk båten firt ned i svømmebassenget i den danske samarbeidspartnerens hus. For å utnytte alt showet rundt båtracing fikk han laget to i øyenfallende Draco-versjoner; støpt i helsvart plast, i knall oransje. Med fartsvidunderne høstet han etterlengtede pokaler, og enda mer etterlengtet omtale. Da Drangsholt skulle levere Draco til daværende kronprins Carl Gustaf av Sverige, sørget han for å støpe inn et norsk kronestykke i baugen slik at «den norske kronen» alltid ville komme først i mål.